Malý chlapec pracoval v záhrade kláštora.
Išiel okolo predstavený kláštora a pýta sa ho:
"Bol si poslednú nedeľu v kostole?"
"Áno" "A o čom kázal kňaz v kázni?"
"Jój, otče, to ja si nepamätám, mám slabú pamäť
a neudrží sa mi tam to, čo hovoril vôbec, rozmýšľam niekedy,
či má význam počúvať tie kázne a počúvať Božie slovo."
Predstavený kláštora naňho pozrel a hovorí mu:
"Zober ten kôš, v ktorom nosíš hlinu a poď so mnou."
Prišli k studni. "Nalej vedro vody do tohoto koša."
Potom to urobil, druhý i tretíkrát. A na to ten chlapec hovorí:
"Ale otče, to je zbytočná robota, veď ten kôš je prútený
a voda sa v ňom neudrží."
A predstavený kláštora mu hovorí:
"Máš pravdu, ale vďaka tomu zostal ten kôš čistý.
Tak je to aj s Božím slovom, možno sa neudrží veľa
z neho v tvojej hlave, ale vďaka tomu, že ho môžeš počúvať,
tak sa tvoje vnútro stáva čistejším a ty lepším."
Nuž, myslime na to, milovaní bratia a sestry,
zvlášť na hodnotu Božieho slova, práve aj v tomto roku Božieho slova.
© TV LUX 2020